Lilja situr sem utanþingsráðherra eftir að hafa verið valin af Framsóknarflokknum til að koma inn í ríkisstjórn þegar Sigmundur Davíð vék úr stóli forsætisráðherra í kjölfar Wintris-málsins . Hann sagðist gera ráð fyrir því að hann njóti áfram stuðnings til þess , og það kæmi honum á óvart ef flokkurinn hans ætlaði að „ láta þessa atburðarás “ hafa áhrif á það , þegar ráðist hefði verið að honum . Framsóknarflokkurinn hélt miðstjórnarfund í byrjun júní . Að honum loknum sögðu flestir þingmenn flokksins að þeir reiknuðu með að Sigmundur Davíð myndi leiða hann áfram . Höskuldur Þórhallsson , þingmaður Framsóknarflokksins , gagnrýndi sumt sem fram fór á fundinum harðlega og sagðist aldrei hafa orðið vitni viðlíkri foringjadýrkun og virtist vera hjá „ fámennum en duglegum hópi innan Framsóknarflokksins “ . Það væri töluverð undiralda í flokknum og hörð gagnrýni hefði komið fram á Sigmund Davíð Gunnlaugsson , á miðstjórnarfundinum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .